PATVIRTINTA

Varėnos „Ąžuolo“ gimnazijos

direktoriaus 2023 m. spalio 9 d.

įsakymu Nr. V-158

# VARĖNOS ,,ĄŽUOLO“ GIMNAZIJOS

# SOCIALINĖS PILIETINĖS VEIKLOS ORGANIZAVIMO TVARKOS APRAŠAS

1. **BENDROSIOS NUOSTATOS**
2. Socialinės pilietinės veiklos organizavimo tvarkos aprašas (toliau – Aprašas) numato socialinės pilietinės veiklos organizavimo principus: socialinės pilietinės veiklos tikslus ir uždavinius, veiklos kryptis, atlikimo būdus bei trukmę, veiklos organizavimą ir vykdymą.
3. Aprašas parengtas vadovaujantis Švietimo, mokslo ir sporto ministerijos 2023 m. balandžio 24 d. įsakymu Nr. V-586 patvirtintu 2023-2024 ir 2024-2025 mokslo metų pagrindinio ir vidurinio ugdymo programų bendraisiais ugdymo planais.
4. Socialinė pilietinė veikla yra privaloma pagrindinio ir vidurinio ugdymo programų dalis, įtraukiama į ugdymo planą ir siejama su pilietiškumo ugdymu, gimnazijos bendruomenės tradicijomis, vykdomais projektais, kultūrinėmis bei socializacijos programomis, savanorystės projektais.

**II. SOCIALINĖS PILIETINĖS VEIKLOS TIKSLAI IR UŽDAVINIAI**

4. Socialinės-pilietinės veiklos tikslas – skatinti mokinius aktyviu dalyvavimu prisidėti sprendžiant aktualias socialines problemas bendruomeniniame ir visuomeniniame gyvenime ir, reflektuojant savo patirtį, ugdytis pilietiškumo, socialinę, emocinę ir sveikos gyvensenos bei kitas kompetencijas.

5. Socialinės-pilietinės veiklos uždaviniai:

5.1. skatinti mokinių visapusišką asmenybės brandą ir dalyvavimu grįstą mokymąsi;

5.2. padėti įsisąmoninti kiekvieno mokinio atsakomybę kuriant savo asmeninę, gimnazijos bendruomenės ir platesnės visuomenės gerovę bei paskatinti ieškoti pozityvių saviraiškos būdų;

5.3. skatinti mokinius apgalvoti savo patirtis, ugdytis savistabos įgūdžius, gebėjimą kritiškai įsivertinti savo priimtų sprendimų pagrįstumą ir pridėtinę vertę sau patiems bei licėjaus bendruomenei.

1. **SOCIALINĖS PILIETINĖS VEIKLOS KRYPTYS**

6. Socialinė-pilietinė veikla yra mokinio laisvai pasirenkama. Per mokslo metus privaloma pasirinkti veiklas ne mažiau kaip iš dviejų skirtingų veiklos krypčių (žr. punktą 7).

6.1. Socialinę pilietinę veiklą mokinys planuoja mokslo metų pradžioje ir rengia socialinės pilietinės veiklos individualų planą (2 priedas). Socialinės pilietinės veiklos planą mokinys aptaria ir suderina su klasės auklėtoju.

7. Siūlomos socialinės-pilietinės veiklos kryptys:

7.1. Pilietinė veikla:

7.1.1. Pilietinių iniciatyvų organizavimas.

7.1.2. Dalyvavimas pilietinėse akcijose.

7.1.3. Veikla gimnazijos mokinių savivaldoje.

7.1.4. Gimnazijos atstovavimas miesto (rajono) visuomeninėje veikloje.

7.1.5. Kita mokinių pasirinkta ir su klasės vadovu, mokomojo dalyko mokytoju arba mokyklos vadovais suderinta pilietinė veikla.

7.2. Socialinė veikla:

7.2.1. Labdaros akcijų inicijavimas ir dalyvavimas jose.

7.2.2. Savanoriškas darbas nevyriausybinėse organizacijose.

7.2.3. Savanoriška veikla globos namuose, ikimokyklinio ugdymo įstaigose, kitose mokyklose, švietimo ir kultūros įstaigose, ligoninėse, senelių globos namuose, gyvūnų prieglaudose ir kt.

7.2.4. Pagalba mokymosi sunkumų turintiems mokiniams.

7.2.5. Apleistų kapų tvarkymas.

7.2.6. Kita mokinių pasirinkta ir su klasės vadovu, mokomojo dalyko arba mokyklos vadovais suderinta socialinė veikla.

7.3. Kultūrinė veikla:

7.3.1. Dalyvavimas rengiant gimnazijos laikraštį.

7.3.2. Kūrybinė veikla spaudoje, elektroninėje erdvėje ir pan.

7.3.3. Gimnazijos, miesto, rajono, šalies ar tarptautinių kultūrinių renginių organizavimas ir (ar) savanoriavimas juose.

7.3.4. Parodų rengimas.

7.3.5. Darbas gimnazijos muziejuje.

7.3.6. Kita mokinių pasirinkta ir su klasės vadovu, mokomojo dalyko mokytoju arba mokyklos vadovais suderinta kultūrinė veikla.

7.4. Sportinė veikla:

7.4.1. Sportinių renginių, varžybų organizavimas, teisėjavimas juose.

7.4.2. Kita savanoriška veikla sportinių renginių metu.

7.5. Ekologinė veikla:

7.5.1. Gimnazijos ir miesto, rajono teritorijų tvarkymas.

7.5.2. Dalyvavimas ekologiniuose projektuose bei akcijose.

7.5.3. Kita mokinių pasirinkta ir su klasės vadovu, mokomojo dalyko mokytoju arba mokyklos vadovais suderinta ekologinė veikla.

7.6. Darbinė veikla

7.6.1. Kabinetų ir kitų patalpų tvarkymas.

7.6.2. Inventoriaus smulkus remontas.

7.6.3. Dekoracijų renginiams ruošimas.

7.6.4. Gimnazijos atributikos ir suvenyrų gamyba.

7.6.5. Gimnazijos patalpų, priemonių paruošimas brandos egzaminams.

7.7. Kita mokinių pasirinkta ir su klasės vadovu, mokomojo dalyko mokytoju arba mokyklos vadovais suderinta darbinė veikla.

7.7.1. Budėjimas renginių metu.

7.7.2. Pagalba mokytojams, klasės vadovui ir kitiems gimnazijos darbuotojams.

7.7.3. Darbas gimnazijos bibliotekoje, skaitykloje.

7.7.4. Pagalba organizuojant apklausas, tyrimus ir juos apibendrinant.

7.8. Kita, mokinio pasirinkta arba jam pasiūlyta, veikla.

**III. SOCIALINĖS PILIETINĖS VEIKLOS ORGANIZAVIMAS, APSKAITA, KOORDINAVIMAS IR PRIEŽIŪRA**

8. Socialinė-pilietinė veikla yra privaloma ugdymo proceso dalis. Jai skiriama trukmė per mokslo metus:

8.1. I klasių mokiniams 20 valandų;

8.2. II klasių mokiniams 10 valandų (2023/2024m.m.), nuo 2024/2025m.m. 20 valandų;

8.3. III –IV klasių mokiniams 70 valandų per dvejus mokslo metus, bet ne mažiau kaip 40 valandų III – gimnazijos klasėje.

9. Socialinei-pilietinei veiklai skirtos valandos nėra įskaičiuojamas į mokinio mokymosi krūvį, tai laisvu nuo pamokų metu vykdoma veikla, kuri gali būti atliekama ir mokinių atostogų metu.

10. Socialinę pilietinę veiklą gali inicijuoti mokiniai, klasių auklėtojai, dalykų mokytojai, bibliotekos – skaityklos darbuotojai, kiti gimnazijos darbuotojai, mokinių tėvai, socialiniai partneriai.

11. Socialinę-pilietinę veiklą mokiniai gali atlikti individualiai arba grupėmis, bendradarbiaujant su savivaldos institucijomis, visuomeninėmis ar kitomis organizacijomis, asociacijomis ir kt.

12. Socialinę-pilietinę veiklą mokiniai fiksuoja šios veiklos apskaitos lapuose (1 priedas) ir individualiuose veiklos planavimo lapuose (2 priedas).

12.1. Atliktos veiklos įrodymus (pvz., veiklą patvirtinančius dokumentus, nuotraukas, kitus įrodymus ) mokiniai kaupia socialinės-pilietinės veiklos aplanke. Veiklos aplanko formą mokslo metų pradžioje mokiniai suderina su klasės vadovu.

13. Mokinių pareigos atliekant socialinę-pilietinę veiklą:

13.1. parengti planą dėl galimos socialinės-pilietinės veiklos pobūdžio ir turinio;

13.2. aptarti savo pasiūlytas veiklas ir užduotis su klasės vadovu;

13.3. atsakingai vykdyti suplanuotas veiklas;

13.5. kaupti savo socialinės-pilietinės veiklos įrodymus;

13.6. aptarti atliktas veiklas su klasės vadovu, pateikti socialinės-pilietinės veiklos reikiamus įrodymus;

13.7. kilus nenumatytoms aplinkybėms, koreguoti, perplanuoti savo socialinę-pilietinę veiklą.

14. Socialinės pilietinės veiklos apskaitą ir kontrolę vykdo klasės vadovas:

14.1. Klasių vadovai mokslo metų pradžioje mokinius pasirašytinai supažindina su socialinės-pilietinės veiklos organizavimo ir vykdymo tvarka gimnazijoje.

14.2. Mokslo metų pradžioje su mokiniais aptaria ir tvirtina individualų mokinio socialinės pilietinės veiklos planą.

14.3. Klasės vadovas ne mažiau kaip vieną kartą per pusmetį su mokiniais aptaria jų vykdomą socialinę pilietinę veiklą.

14.4. Mokslo metų pabaigoje klasės vadovas patikrina, kad būtų įvykdytas minimalūs socialinės-pilietinės veiklos reikalavimai, individualių pokalbių, klasės valandėlių metu aptaria ir apibendrina mokinių įvykdytas veiklas .

14.5. Veiklos apskaitą ir vertinimą vykdo klasių vadovai elektroniniame dienyne arba socialinės pilietinės veiklos apskaitos lapuose (3 priedas).

15. Pirmojo pusmečio metu mokiniams rekomenduojama atlikti ne mažiau kaip pusę numatytų socialinės-pilietinės veiklos valandų. Jei per pirmąjį pusmetį mokinys neatlieka šios veiklos, antrame pusmetyje mokiniui leidžiama intensyvinti veiklą ir atlikti likusias privalomas valandas.

16. II pusmečio pabaigoje socialinės pilietinės veiklos rezultatas vertinamas įrašu „įskaityta“ / „neįskaityta“ ir fiksuojamas elektroniniame dienyne arba socialinės pilietinės veiklos apskaitos lapuose ( 3 priedas).

17. Mokiniams, pateikusiems pažymėjimą, patvirtinantį savanorio atliktą savanorišką tarnybą pagal Jaunimo savanoriškos tarnybos organizavimo tvarkos aprašą, patvirtintą Lietuvos Respublikos socialinės apsaugos ir darbo ministro 2018 m. birželio 22 d. įsakymu Nr. A1-317 „Dėl Jaunimo savanoriškos tarnybos organizavimo tvarkos aprašo patvirtinimo“, įskaitoma socialinė-pilietinė veikla.

18. Mokiniui, negavusiam metinio įskaityto socialinės-pilietinės veiklos įvertinimo, skiriama papildomo laiko jai atlikti. Mokinių socialinės-pilietinės veiklos atlikimo klausimai svarstomi mokytojų taryboje.

19. Mokslo metų pabaigoje užpildytus socialinės-pilietinės veiklos apskaitos lapus klasių vadovai priduoda direktoriaus pavaduotojams ugdymui.

1. **BAIGIAMOSIOS NUOSTAT**

20. Socialinės-pilietinės veiklos priežiūrą vykdo direktoriaus pavaduotojas ugdymui.

21. II ir IV klasės mokinys tik atlikęs socialinę-pilietinę veiklą yra laikomas baigusiu pagrindinio arba vidurinio ugdymo programą.

22. Socialinės-pilietinės veiklos organizavimo tvarka esant būtinybei bendru sutarimu gali būti peržiūrima ir koreguojama.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Priedas Nr.1

Varėnos ,,Ąžuolo“ gimnazijos

 .......................klasės mokinio (ės)..........................................................

**SOCIALINĖS PILIETINĖS VEIKLOS APSKAITOS LAPAS**

|  |  |  |  |
| --- | --- | --- | --- |
| Trumpas veiklos aprašymas  | Veiklos vykdymo data | Valandų skaičius | Mokytojas (kitas asmuo)(Vardas, pavardė, parašas)(Papildomai el. paštas ir telefonas, kai pasirašo ne mokyklos darbuotojas) |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

Klasės auklėtojas ..........................................................................................

 (vardas, pavardė, parašas)

Priedas Nr. 2

**VARĖNOS ,,ĄŽUOLO“ GIMNAZIJOS**

.............. klasės mokinio..................................................................................................... socialinės – pilietinės veiklos planas

|  |  |  |  |  |  |
| --- | --- | --- | --- | --- | --- |
| Nr. | Veiklos kryptys | Planuojama veikla | Val. sk. | Planuojamos veiklos vieta | Planuojamas veiklos laikas  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |

Pastaba: galimos socialinės – pilietinės veiklos kryptys: pilietinė, socialinė, karitatyvinė, kraštotyrinė, sportinė, ekologinė, darbinė, savitarpio pagalbos, projektinė, visuomeninė (galimos ir kitos veiklos kryptys).

Mokinys .................................................................................................... ...............................

(vardas, pavardė) (parašas)

Klasės auklėtojas ...................................................................................... ..............................

(vardas, pavardė) (parašas)